Slik skjuler de seg for syriske kampfly
Den historiske metropolen, tidligere omtalt som Midtøstens vakreste by, ligger i ruiner, delt mellom opprørsstyrker i øst og den syriske hæren i vest. I to uker har regjeringshæren beleiret den østlige siden av det som var Syrias største by Aleppo – en barriere opprørerne nå forsøker å bryte. Det syriske regimet har bombet området sønder og sammen i flere år – nå med bistand fra Russland etter at de engasjerte seg i krigen. Foruroligende bilder inne fra den nordsyriske byen viser hvordan borgene tyr til desperate metoder i et forsøk på å hindre luftangrepene: De tenner på bildekk, i håp om at røyken skal hindre sikten til kampflyene og helikoptrene som slipper bombene.I underkant av 2,5 millioner syrere hadde tilholdssted her, men nå er estimatene særs usikre. Situasjonen til de gjenværende er prekær og viktige forsyningslinjer er avskåret. Opprørsstyrkene svarte på regjeringens omfattende beleiring og fulgte opp en varslet motoffensiv mandag og natt til tirsdag. Minst 28 sivile er drept av granater avfyrt av opprørsgrupper i den sørvestlige delen av byen, ifølge Syrian Observatory for Human Rights (SOHR). – De mektigste opprørsgruppene har rustet opp til en motoffensiv, og legger mye prestisje i å bryte beleiringen, sier professor i Midtøsten -studier ved Universitet i Bergen (UiB) Knut Vikør. Byens siste barnesykehus: Video viser innsiden av de utbombede lokalene Midt i kaoset forsøker sivile å skjule seg fra syriske kampfly og bombene som regner over den krigsherjede byen. – Kampflyene utfører målrettede angrep mot opprørsstyrkene, men også vilkårlig bombing langt unna frontlinjene. Dette er for å ramme opprørernes logistiske strukturer, som ofte går utover deres familier. For mange oppleves dette som en direkte krig som spesifikt rammer sivilbefolkningen, sier Midtøsten-kjenner Cecilie Hellestveit ved International Law and Policy Institute (ILPI). Hvem kjemper mot hvem? Slik er krigen verden må løse Se de utrolige bildene av Aleppo før og etter Syria-krigen i billedvinduetHellestveit sier at Tyrkias posisjon nå påvirker situasjonen i Syria. – Tyrkias posisjon og formål i Syria har endret seg det siste halve året. De søker å finne igjen tonen med Russland, og dette påvirker styrkeforholdet på bakken. Opprørerne har særlig vært støttet av tyrkerne i kampen mot Assad-regimet og deres allierte. Ett år med terrorkalifatet: Slik har de blitt verdens mest fryktede terrororganisasjonKonfliktilspissingen mellom opprørerne og den syriske hæren kommer kort tid før neste fredsforhandlingsrunde i slutten av august Sult ser ut til å være et gjenvendede våpen i den syriske krigføring, og i likhet med Homs er Aleppos borgere rammet av samme katastrofe som tok livet av flere av deres landsmenn i fjor. FN anslår at 300.000 er beleiret i byen , og organisasjonens spesialutsending til Syria, Steffan de Mistura, advarer om at lagrene med mat og medisiner kan gå tom innen tre uker. Søndag ble det klart at regjeringen og russisk-allierte styrker ville åpne ytterligere fire humanitære korridorer, slik at sivile får mulighet til å forlate den kriserammede byen, skriver CNN. – Regjeringen ga et svært dårlig inntrykk da folk begynte å sulte Homs ved forrige beleiring, så de ønsker ikke gå i samme fella igjen. Samtidig vil de score politisk ved dette, sier UiB-professor Vikør. Kritisk amerikansk IS-kamp: – Tilsvarer én eller to ettermiddager under GulfkrigenHellestveit er enig med Vikør, og er heller ikke overrasket over at regjeringen åpner humanitære korridorene på dette tidspunktet. – Det er ikke uvanlig at stridighetene tar seg opp når det nærmer seg nye fredsmeglinger. Nå handler det i større grad hvordan man fører krigen, og det er lettere å komme til forhandlingsbordet etter å ha åpnet humanitære korridorer, sier hun og påpeker at Assad har mulighet til dette kun fordi han begynner å befeste sin posisjon i nord. Det er fremdeles uklart hvor mange som har brukt regjeringens humanitære passasje, men de tallene som verserer tyder på at det ikke er mange. ILPI-forskeren tror russerne har vært en viktig pådriver for humanitære korridorer slik at de unngår å måtte stå til ansvar for regjeringens utsulting av sivile og opprørere, men hun har ingen tro på at mange etterkommer Assads ønske. – Dette er mennesker som har bodd i Aleppo, valgt å bo der tross krigen og vil fortsette å bo der. Det skal mye til for å forlate Aleppo for regimefiendtlige syrere fordi de ikke ønsker å gi dem «æren» for å redde dem ut. I begynnelsen ville alle bare få slutt på krigen, men det nøytrale rommet hvor sivile ikke tok side eksisterer ikke lenger, sier hun. Mandag kom meldingen om at et russisk Mi-8-helikopter hadde blitt skutt ned over den urolige Idlib-provinsen – på vei tilbake fra en nødhjelpsforsending i Aleppo.
Med brente dekk og sort røyk forsøker lokalbefolkningen å forkludre sikten til syriske krigsfly. Men bombene fortsetter å falle over den tidligere storbyen.